ปกติถ้าอารมณ์ดี แล้วอยากเดินเล่น บวกขยัน ก็จะไปเดินเล่นที่สวนลุมตอนเช้าๆค่ะ ซึ่งก็จะแค่เดินวนๆซักรอบสองรอบก็ไปทำงานหรือไม่ก็ไปหาอะไรทานต่อค่ะ แต่ด้วยความที่เพื่อนที่ออฟฟิศก็เป็นขาประจำของสวนลุมเหมือนกัน แนะนำว่ามีร้านน้ำเต้าหู้ร้านนึงเด็ด ใส่แปะก๊วยด้วย วันหยุดเลยลองเดินๆไปแถวโซนขายอาหารค่ะ ก็เห็นคนหิ้วออกมาคนละหลายถุง พอไปถึงร้าน ซึ่งสังเกตง่ายมาก เพราะมีคนต่อแถวรอกันยาวเชียว 55 ไอเราก็ไปต่อกับเค้าด้วย

-บรรยากาศ-
ตัวร้านตั้งอยู่ในโซนขายอาหารภายในสวนลุม ฝั่งที่เดินจากทางขึ้นรถไฟฟ้าใต้ดิน แล้วเดินไปทางขวาของสวนลุมนิดนึงค่ะ ทางร้านจะตั้งเครื่องของน้ำเต้าหู้ไว้ในตู้อย่างเป็นระเบียบ และมีน้ำเต้าหู้หม้อใหญ่ๆตั้งอยู่ข้างๆตู้ค่ะ

-เมนู-
น้ำเต้าหู้ ซุปฟักทอง ซุปถั่วแดง

-เมนูที่สั่ง-
“น้ำเต้าหู้ใส่เครื่อง”*** (20 บาท) น้ำเต้าหู้สีขาวนวลในหม้อใหญ่ๆ และเครื่องของทางร้านดูน่าทานมากเลยค่ะ ตัวแปะก๊วยเม็ดเหลืองที่เชื่อมอยู่ในหม้อไฟฟ้าเดือดปุดๆ สาคู วุ้น ฟักทอง ถั่วแดง ข้าวบาร์เลย์เรียกได้ว่าเครื่องครบค่ะ ตัวน้ำเต้าหู้หอม อร่อย เข้มข้นกำลังดี รสชาติหวานพอดีค่ะ ส่วนตัวแปะก๊วยก็เหนียวๆนุ่มๆ ทานกับเครื่องอื่นๆ และน้ำเต้าหู้ เข้ากันดีค่ะ

-บริการ-
บริการมาตรฐานค่ะ

-การเดินทาง- 
ร้านตั้งอยู่ในโซนขายอาหารภายในสวนลุม ฝั่งที่เดินจากทางขึ้นรถไฟฟ้าใต้ดิน แล้วเดินไปทางขวาของสวนลุมนิดนึงค่ะ

-ที่จอดรถ- 
ลานจอดรถภายในสวนลุม

KiMCHi WaSaBi